CELEX: 52004PC0468
Language: fi
Date: 2004-07-08
Title: Muutettu Ehdotus: neuvoston direktiivi direktiivin 77/388/ETY muuttamisesta postialalla suoritettavien palveluiden arvonlisäveron osalta (komission EY:n perustamissopimuksen 250 artiklan 2 kohdan nojalla esittämä)

Avis juridique important

|

52004PC0468

Muutettu Ehdotus: neuvoston direktiivi direktiivin 77/388/ETY muuttamisesta postialalla suoritettavien palveluiden arvonlisäveron osalta (komission EY:n perustamissopimuksen 250 artiklan 2 kohdan nojalla esittämä)  /* KOM/2004/0468 lopull. - CNS 2003/0091 */  

Muutettu ehdotus: NEUVOSTON DIREKTIIVI direktiivin 77/388/ETY muuttamisesta postialalla suoritettavien palveluiden arvonlisäveron osalta (komission EY:n perustamissopimuksen 250 artiklan 2 kohdan nojalla esittämä)PERUSTELUT1. Ehdotuksen tarkoitusKuudennessa arvonlisäverodirektiivissä säädetään tiettyjen julkisen postilaitoksen palvelujen suoritusten ja niihin liittyvien tavaroiden luovutusten vapauttamisesta verosta. Lisäksi siinä vapautetaan verosta postipalveluihin käytettävien postimerkkien luovutus. Nämä säännökset annettiin vuonna 1977, eikä niitä ole tarkistettu sen jälkeen. Koska kuitenkin Euroopan postipalvelut ovat nykyisin yhä suuremmassa määrin avoinna kilpailulle ja koska samanlaisia palveluja verotetaan voimassa olevien sääntöjen mukaan eri tavoin palvelun suorittajasta riippuen, nämä säännöt eivät enää ole neutraliteettiperiaatteen mukaisia.2. Taustaa- Komissio teki alkuperäisen ehdotuksensa [KOM(2003) 234 lopullinen] 5. toukokuuta 2003.- Euroopan parlamentti antoi lausuntonsa 11. maaliskuuta 2004 EY:n perustamissopimuksen 93 artiklaan perustuvassa kuulemismenettelyssä. Lausunnossa se pyysi komissiota tekemään ehdotukseen 12 tarkistusta.3. Komission kanta Euroopan parlamentin tarkistuksiin3.1 YleisarvioEräät Euroopan parlamentin täysistunnossaan 11. maaliskuuta 2004 hyväksymät tarkistukset vastaavat komission tavoitteita palauttaa tasapuoliset toimintaedellytykset Euroopan postimarkkinoille samalla, kun tiettyjä postipalvelujen käyttäjiä suojellaan postimaksujen korotuksilta. Tästä syystä komissio hyväksyy kyseiset tarkistukset ja muuttaa ehdotustaan niitä vastaavasti.3.2 Asianomaisten tarkistusten tarkastelu- Suorituspaikkaa koskevan uuden säännön soveltamisala [1 artiklan 1 kohta]Euroopan parlamentti ehdottaa, että komission ehdotukseen sisältyvän erityisen suorituspaikkasäännön soveltamisalaa laajennetaan niin, että sitä sovelletaan tavanomaisiin postipalveluihin, jotka koskevat tavanomaista kirjeenvaihtoa, suoramainontapostia, kirjoja, luetteloita ja sanomalehtiä sisältäviä osoitteellisia kirjekuoria tai paketteja, jotka painavat enintään 10 kilogrammaa. Tällä tarkistuksella näiden postilähetysten paino saatettaisiin vastaamaan direktiivin 97/67/EY 3 artiklan 4 kohdassa mainittua painoa, joka lisäksi on luonnollinen painoraja postialalla. Komissio voi hyväksyä tämän tarkistuksen.- Palvelujen suoritukset, jotka on vapautettu verosta, koska ne liittyvät tavaroiden vientiin [1 artiklan 3 kohta]Kuudennen arvonlisäverodirektiivin 15 artiklan 13 kohdan nykyinen teksti jättää tavaroiden vientiin liittyville palveluille säädetyn verovapautuksen ulkopuolelle palvelut, jotka on vapautettu verosta direktiivin 13 artiklan mukaisesti. Komission ehdotuksessa 15 artiklan 13 kohtaa muutetaan siten, että verovapautuksen ulkopuolelle jätetään myös 1 artiklan 1 kohdassa tarkoitetun uuden suorituspaikkasäännön soveltamisalaan kuuluvat palvelut. Ottaen huomioon 1 artiklan 1 kohtaan tehdyt muutokset myös 1 artiklan 3 kohtaa on muutettava.- Luettelo tavaroista ja palveluista, joihin voidaan soveltaa alennettuja alv-kantoja [1 artiklan 6 kohta]Komission alkuperäisessä ehdotuksessa jäsenvaltioille annettiin mahdollisuus soveltaa alennettua verokantaa tiettyihin postipalveluihin eli niihin, jotka kuuluvat 1 artiklan 1 ja 3 kohdassa esitettyjen säännösten soveltamisalaan. Mainittuihin kohtiin tehdyt muutokset edellyttävät vastaavan muutoksen tekemistä myös 1 artiklan 6 kohtaan.- Ehdotetun direktiivin täytäntöönpanon määräaika [uusi johdanto-osan 10 kappale ja 2 artiklan ensimmäinen kohta]Sekä julkiset että yksityiset postialan toimijat voivat tarvita hieman aikaa mukauttaakseen järjestelmänsä tästä direktiivistä johtuviin uusiin verovelvoitteisiin. Euroopan parlamentti on ilmaissut huolensa asiasta ja pyytänyt, että jäsenvaltioille ja toimijoille annettaisiin riittävästi aikaa valmistautua näihin muutoksiin. Se on ehdottanut, että direktiivin täytäntöönpanon määräajaksi vahvistetaan 1. tammikuuta 2007. Komissio voi hyväksyä tämän 2 artiklaa koskevan tarkistuksen.4. PäätelmäKomissio muuttaa EY:n perustamissopimuksen 250 artiklan 2 kohdan mukaisesti ehdotustaan edellä esitetyllä tavalla.2003/0091 (CNS)Muutettu ehdotus: NEUVOSTON DIREKTIIVI direktiivin 77/388/ETY muuttamisesta postialalla suoritettavien palveluiden arvonlisäveron osaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 93 artiklan,ottaa huomioon komission ehdotuksen [1],[1]   EUVL C ..., ..., s. ...ottaa huomioon Euroopan parlamentin lausunnon [2],[2]   EUVL C ..., ..., s. ...ottaa huomioon Euroopan talous- ja sosiaalikomitean lausunnon [3],[3]   EUVL C 80, 30.3.2004, s. 135.sekä katsoo seuraavaa:(1) Jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY [4] nojalla voimassa oleva postipalvelujen vapautus arvonlisäverosta (alv) rajoittuu yksinomaan julkisiin postipalveluiden tarjoajiin, ja tästä johtuva erilainen kohtelu - palvelut ovat julkisen postilaitoksen suorittamina verovapaita mutta yksityisten toimijoiden suorittamina verollisia - aiheuttaa kilpailun vääristymistä.[4]   EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2004/7/EY (EUVL L 27, 30.1.2004, s. 44).(2) Sisämarkkinoiden toimivuus vaatii, että kyseiset vääristymät poistetaan aina kun mahdollista.(3) Komissio on sitoutunut strategiaan sisämarkkinoiden arvonlisäverojärjestelmän toiminnan nykyaikaistamiseksi ja yksinkertaistamiseksi [5].[5]   KOM (2000) 348 lopullinen.(4) Alv:n postipalveluihin soveltamisen osalta on todettava, että kaikki postipalvelut olisi saatettava verollisiksi kohtelemalla niitä tavaroiden kuljetuspalveluina, jolloin postialan toimijat voivat vähentää tekemiinsä ostoihin liittyvän tuotantopanoksista maksettavan veron. Tämän seurauksena kokonaisnettohintojen pitäisi laskea, ja alv:n käyttöönotosta johtuva kokonaishintojen nousu on todennäköisesti pienempi kuin jokaisessa jäsenvaltiossa sovellettava prosentteina ilmaistu yleinen alv-kanta.(5) Yksityisille asiakkaille aiheutuvan bruttohintojen nousun vaikutuksen vähentämiseksi tietyillä rajoitetuilla aloilla on aiheellista soveltaa alennettua kantaa, jonka tulovaikutus on sama kuin nykyisellä vapautuksella. Koko alaa koskevaa alennettua kantaa ei kuitenkaan tulisi ottaa käyttöön, koska sillä lisättäisiin vääristymiä.(6) Kirjepostia koskevia suorituspaikkasääntöjä olisi muutettava virhe- tai petosmahdollisuuksien vähentämiseksi, yksinkertaistamiseksi ja sen varmistamiseksi, että yhteisön järjestelmä on vertailukelpoinen muiden samankaltaisten järjestelmien kanssa.(7) Postialan toimijoiden yksinkertaistetun laskentajärjestelmän tehokkuuden edistämiseksi täytyisi olla mahdollista rinnastaa postimerkit tavaroihin, tosin ei verotuksen osalta silloin, kun niitä ostetaan postipalvelujen saamiseksi.(8) Koska kansallisten postialan toimijoiden käyttämän teknologian taso vaihtelee maittain, jäsenvaltioiden tulisi saada suunnitella asianmukaisin erityinen laskentajärjestelmä.(9) Jäsenvaltioiden liikevaihtoverolainsäädännön yhdenmukaistamisesta - yhteisön alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt - 17 päivänä marraskuuta 1986 annetun kolmannentoista neuvoston direktiivin 86/560/ETY [6] nojalla alv voidaan periaatteessa palauttaa kolmansiin maihin sijoittautuneille postialan toimijoille. Koska kuitenkin joidenkin valtion omistuksessa olevien postialan toimijoiden toimia ei ehkä pidetä taloudellisena toimintana, jolloin palauttaminen on mahdotonta, kolmansista maista tulevan rajat ylittävän postin jakelun osalta olisi säädettävä vapauttamisesta ja siihen liittyvästä vähennysoikeudesta yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä 15 päivänä joulukuuta 1997 annetun Euroopan parlamentin ja neuvoston direktiivin 97/67/EY [7] 2 artiklan 15 kohdassa tarkoitetuille päätemaksuille.[6]   EYVL L 326, 21.11.1986, s. 40.[7]   EYVL L 15, 21.1.1998, s. 14.(10) Jotta postialan toimijat voisivat mukauttaa järjestelmiään, jäsenvaltioille on annettava riittävästi aikaa saattaa voimaan tämän direktiivin mukaiset lait, asetukset ja hallinnolliset määräykset.(11) Koska jäsevaltiot eivät edellä mainituista syistä pysty rittävästi saavuttamaan tämän direktiivin tavoitteita, joihin päästään paremmin yhteisön tasolla, yhteisö saattaa toteteuttaa toimenpiteitä perustamissopimuksen 5 artiklassa määrätyn toissijaisuusperiaatteen mukaisesti. Mainitussa artiklassa määrätyn suhteellisuusperiaatteen mukaisesti tällä direktiivillä ei mennä pidemmälle kuin on tarpeen kyseisten tavoitteiden saavuttamiseksi.(12) Tämän vuoksi direktiivi 77/388/ETY olisi muutettava vastaavasti,ON ANTANUT TÄMÄN DIREKTIIVIN:1 artiklaMuutetaan direktiivi 77/388/ETY seuraavasti:(1) Lisätään 9 artiklaan 2 a kohta seuraavasti:"Poiketen siitä, mitä 2 kohdan b alakohdassa säädetään, tavanomaiset postipalvelut, jotka koskevat tavanomaista kirjeenvaihtoa, suoramainontapostia, kirjoja, luetteloita ja sanomalehtiä sisältäviä osoitteellisia kirjekuoria tai paketteja, jotka painavat enintään 10 kilogrammaa, katsotaan suoritetuiksi siinä maassa, jossa kuljetus alkaa, paitsi jos vastaanottaja maksaa keruun ja toimituksen, missä tapauksessa kyseiset lähetykset katsotaan suoritetuiksi toimituspaikassa.Tässä direktiivissä "tavanomaisilla postipalveluilla" tarkoitetaan postin lähettäjälle suoritettuja perinteisiä peruspalveluja, mukaan lukien toimitukset nopeimmassa tavanomaisessa kantoluokassa, mikäli luokkia on useampi kuin yksi, sekä kirjattujen lähetysten toimitus, mutta ei pikatoimituspalveluita, alihankkijoiden suorittamia palveluita eikä Euroopan parlamentin ja neuvoston direktiivin 97/67/EY [8] 2 artiklan 15 kohdassa tarkoitettuihin päätemaksuihin liittyviä palveluita. Osoitteelliseen kirjekuoreen tai pakettiin on merkitty henkilön nimi ja osoite.".[8]   EYVL L 15, 21.1.1998, s. 14.(2) Muutetaan 13 artikla seuraavasti:a) Poistetaan A kohdasta 1 kohdan a alakohta.b) Korvataan B kohdassa e alakohta seuraavasti:"e) veromerkkien ja muiden samankaltaisten merkkien, ei kuitenkaan postimerkkien, luovutus nimellisarvostaan;".(3) Korvataan 15 artiklan 13 kohta seuraavasti:"13. palvelujen suorituksen mukaan lukien kuljetukset ja liitännäiset toimet, mutta lukuun ottamatta 13 artiklan mukaisesti verosta vapautettuja palvelujen suorituksia ja tavanomaisia postipalveluita, jotka koskevat tavanomaista kirjeenvaihtoa, suoramainontapostia, kirjoja, luetteloita ja sanomalehtiä sisältäviä osoitteellisia kirjekuoria tai paketteja, jotka painavat enintään 10 kilogrammaa, jos ne liittyvät välittömästi tavaroiden vientiin tai sellaisten tavaroiden tuontiin, joista säädetään 7 artiklan 3 kohdassa tai 16 artiklan 1 kohdan A alakohdassa.".(4) Lisätään XIV osastoon seuraava 26 d artikla:"26 d artikla Postialan toimijoiden erityisjärjestelmäJäsenvaltioiden soveltaessa alennettua verokantaa postipalveluihin 12 artiklan 3 kohdan a alakohdan ja liitteessä H olevan 18 ryhmän mukaisesti ne voivat säännösten ja veron kiertämisen sekä väärinkäytösten välttämiseksi asettamillaan edellytyksillä mahdollistaa sen, että maksettavan veron määrä määritetään kuljetettujen lähetysten lukumäärän perusteella, sanotun kuitenkaan rajoittamatta muiden yhteisön säännösten soveltamista.Kyseisen järjestelmän käyttöön ottavat jäsenvaltiot voivat kaksinkertaisen verotuksen välttämiseksi vaihdella postimerkkien kohtelua siinä määrin kuin katsovat tarpeelliseksi sen varmistamiseksi, että verotetaan ainoastaan postipalveluita.Kyseisen järjestelmän käyttöön ottavien jäsenvaltioiden on annettava myös asianmukainen säännös verovelvollisista henkilöistä, joilla postipalveluiden suorittajan asiakkaina on 17 artiklan nojalla vähennysoikeus.".(5) Poistetaan liitteessä F oleva 5 kohta.(6) Lisätään liitteeseen H seuraava ryhmä:"18. Tavanomaiset postipalvelut, jotka koskevat tavanomaista kirjeenvaihtoa, suoramainontapostia, kirjoja, luetteloita ja sanomalehtiä sisältäviä osoitteellisia kirjekuoria tai paketteja, jotka painavat enintään 10 kilogrammaa; mikäli paino ylittää 10 kilogrammaa, alennettua alv-kantaa ei voida soveltaa.".2 artiklaJäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 2007. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.3 artiklaTämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.4 artiklaTämä direktiivi on osoitettu kaikille jäsenvaltioille.Tehty BrysselissäNeuvoston puolestaPuheenjohtaja